./data/phi2331/phi009/phi2331.phi009.perseus-lat2.xml
sed cum ei nuntiatum esset Severum descivisse, quem suspectum non habuerat, perturbatus est etad senatum venit impetravitqueut hostis Severus renuntiaretur; militibus etiam quiSeverum secuti fuerant dies praestitutus, ultra quam, si cum Severo fuissent, hostium numero haberentur missi sunt praeterea legati a senatu consulares ad milites, qui suaderent ut Severus repudiaretur, et isesset imperator quem senatus elegerat, inter ceteros legatus est Vespronius Candidus, vetus consularis, olim militibus invisus ob durum et sordidum imperium missus est successor Severo Valerius Catullinus, quasi posset ei succedi, qui militem iam sibitenebat, missus praeterea Aquilius centurio, notuscaedibus senatoriis, qui Severum occideret  ipse autem Iulianus praetorianos in campum deduci iubet, muniri turres, sed milites desides et urbana luxuria dissolutos invitissimos ad exercitium militare produxit, ita ut vicarios operis, quod unicuique praescribebatur, mercede conducerent